recursal/SuperWikiNEXT-32B huggingface dataset:
**Doba lala** ili **Era tulipana** (tur. *Lâle Devri*, 1718–1730) je bilo razdoblje mira u Osmanskom carstvu i otvaranja Carstva ka običajima i kulturi Zapadne Evrope. Trajalo je od sklapanja Požarevačkog mira (1718.) do ustanka Patrona Halila (1730.) kada je vladao sultan Ahmed III. a veliki vezir je bio Ibrahim-paša Novošeherlija. 

Česma Ahmeda III. je znamenito arhitektonsko djelo iz Doba lala

Razdoblje tulipana
------------------

Nazvano je po cvijetu tulipana koje je u Osmanskom carstvu bilo simbol prevelikog obilja i tijekom tog razdoblja su osmanski dvor, elita i visoki sloj društva bili zaluđeni tulipanima. Uzgoj tog cvijeta je označavao plemeniti položaj. 

Na početku Ahmedove vladavine, ugušena je pobuna Janjičara i pogubljene su njene vođe. U prve dvije godine vladavine, veliki veziri koje je sultan postavljao nisu se dugo održavali na svojim funkcijama (najčešće po dva meseca). Nakon toga je zavladala stabilnost. Slično je bilo i sa ostalim funkcijama. Na položaju šejh-ul-islama se od 1718. do 1730. godine nalazio isti čovjek (Abdulah efendija), a ista stabilnost primjećuje se i kod upravnika finansija, velikog admirala Ibrahim-paše Damada, koji na prestol dolazi usred rata sa Austrijom (1718-1730) i razvija stabilnije diplomatske odnose. On je prvenstveno želio da prodre u uzroke uspona zapadnih evropskih sila i stoga šalje osmanske izvidnike u Beč, Pariz, Moskvu i Poljsku. Sultan Ahmed u Istanbul dovodi umjetnike i priređuje skupe zabave. Osmanski rukovodioci shvatili su da Carstvo više nije vladajuća sila u Europi i na Istoku i da je u Zapadnom svijetu došlo do razvijanja koja Turci nisu ni primijetili. Zatim kod Osmanlija se javlja želja da upoznaju Zapadni svijet. Dolazi do novih inovacija, od kojih je jedna od najznačajnijih otvaranje štamparije sa arapskim slovima u Istanbulu 1727. godine. Zbog izvesnog otvaranja ka Zapadnom svijetu, Ibrahim-paša Damad se može smatrati jednim od najboljih osmanskih vezira. 

Doba lala je prestalo obnavljanjem ratova protiv Irana, kada je šah Tahmasp II. napao osmanske posjede uhvativši osmansku državu nespremnu. A potom su slijedili napadi afganskog vojvode Ašraf Hotaka za vrijeme raspada Safevidske dinastije.

Sultan Ahmed III prima francuskog ambasadora vicomte d'Andrezel
Stoga su Osmansko carstvo potresle unutarnje brige, napose slučaj ustanka vjerski motiviranog otpora pod Zapadnom utjecaju, poznatom kao «ustanak Patrona Halila» (tur. *Patrona Halil İsyanı*). Patrona Halil (živ. oko 1690-1730) je bio janjičar podrijetlom od manastirskih albanaca i 1730. je predvodio veliku pobunu zajedno sa 12.000 janjičara, većinom albanaca. Ustanak je prouzročio sultanovo abdiciranje i dolazak novog sultana, Mahmuda I. sina sultana Mustafe II.

Era tulipana je pokazala prve konflikte koju su išli uz novovjekovnu potrošačku kulturu. S polja književnosti, svjedoci ovog vremena su bili Nedîm, Jirmisekiz Čelebija, Rašid, Osman-aga Temišvarski, Sejid Vehbija, Ibrahim Muteferika pa i mladi Resmi, dok je sa strane umjetnosti upečatljiv trag ostavio slikar Levni.

Zanimljivosti
-------------

Usto vidi: *Lale Devri*.
***Carnotaurus*** (*"bik-mesožder"*, lat. *carne* = meso + grč. *tauros* = bik) je vrsta dinosaura mesoždera iz reda Theropoda. Dobio je naziv po trouglastim rogovima iznad očiju koji podsjećaju na rogove bika.
Nastanjivao je suhe ravnice, a možda i pustinje sadašnje Patagonije prije 70 milijuna godina.

Otkrio ga je José F. Bonaparte, koji je također otkrio mnoge druge južnoameričke dinosaure.

Opis
----

Skelet u muzeju u Londonu
Skica *Carnotaurusa* sprijeda
*Carnotaurus* je bio tipični teropod iz perioda kasne krede. Bio je dug oko 7,5 metara i težio je između 1,6 i 2,9 tona. Tijelo mu je bilo lake građe i pokriveno krljuštima i kvrgama. Noge su mu bile duge, vitke i snažne. Ruke su bile nevjerojatno malene i sa četiri kratka prsta, ali su samo dva središnja zapravo imala kosti prstiju. Uopće nije ni imao pandže na prstima i oni su bili spojeni i nepokretni. Rep mu je bio dug, debeo i pokretljiv. 

Također ga karakterizira neobično dug vrat (u odnosu na druge abelisauride) i njegova malena glava sa čeljustima kockastog oblika.
Oči su mu bile okrenute prema naprijed, pa je vjerojatno imao binokularni vid. Također je neobično što, u odnosu na ostatak lubanje, ima vrlo tanku donju čeljust. Do sada nitko nije otkrio kako bi ovo moglo da se odražava na ishranu *Carnotaurusa*.

Na glavi je imao par vrlo neobičnih koštanih kvrga, iznad očiju. Znanstvenici nisu sigurni čemu su one služile jer su bile prekratke za ubijanje i u najboljem slučaju je *Carnotaurus* mogao njima samo udariti plijen. Možda su ih mužjaci koristili za privlačenje partnera i tjeranje suparnika.

U popularnoj kulturi
--------------------

*Carnotaurus* je nekoliko puta prikazivan u filmovima, a najpoznatiji je slučaj u Disneyevom filmu Dinosaur. Međutim, tu su dva *Carnotaurusa*, koja progone krdo dinosaura biljoždera, prikazani slične veličine kao tiranosaur. Inače su bili manji od *Iguanodona*, glavnog lika iz filma.

Izvori
------

1. ↑  Bonaparte (1985). "A horned Cretaceous carnosaur from Patagonia." *National Geographic Research*, **1**: 149-151.
2. ↑  Mazzetta, G.V. Christiansen, P. and Fariña, R.A. (2004). "Giants and Bizarres: Body size of some southern South American Cretaceous dinosaurs." *Historical Biology*, **16**(2): 71-83.
3. ↑  Bonaparte, Novas, and Coria (1990). "*Carnotaurus sastrei* Bonaparte, the horned, lightly built carnosaur from the Middle Cretaceous of Patagonia." *Contributions in Science (Natural History Museum of Los Angeles County)*, **416**: 41 pp.
4. ↑  Agnolin, F.L. and Chiarelli, P. (2010). "The position of the claws in Noasauridae (Dinosauria: Abelisauroidea) and its implications for abelisauroid manus evolution." *Paläontologische Zeitschrift*, published online 19 November 2009. doi: 10.1007/s12542-009-0044-2
5. ↑  Paul, G.S. (1988). *Predatory Dinosaurs of the World*. ISBN 0-671-61946-2.

Drugi projekti
--------------

|  |  |
| --- | --- |
|  | U Wikimedijinoj ostavi ima još materijala vezanih za: **Carnotaurus** |
|  | Wikivrste imaju podatke o: **Carnotaurusu** |

***Carnotaurus*** na Wikimedijinoj ostavi
Ovo je članak o žanru.  Za filmu koji ga je pokrenuo, v. Beach Party (film).  
Frankie Avalon (lijevo) i Annette Funicello (desno), glumački par koji je postao svojevrsna ikona žanra.
**Beach party filmovi** (engl. ) ili, u prijevodu, **filmovi zabave na plaži**, je izraz koji se koristi za filmski žanr specifičan za američku kinematografiju 1960-ih. Po svom širem žanrovskom određenju su predstavljali kombinaciju komedije i mjuzikla i, rjeđe, ljubavnog filma, a radnja im je u pravilu u potpunosti ili najvećim dijelom bila smještena na plaže, dok su protagonisti bili adolescenti ili mladi ljudi, a kao muzička podloga se koristio pop ili rock'n'roll, obično izvođen od strane tada najpopularnijih muzičkih zvijezda. 

Beach party filmovi su ime dobili po filmu *Beach Party* iz 1963. godine, koji je prvi koristio većinu tih elemenata, te potakao snimanje niza sličnih ostvarenja tokom sljedećih godina. Film je nastao u produkciji studija American International Pictures specijaliziranog za B i eksploatacijske filmove, a zbog čega se beach party kao žanr također često navodi kao eksploatacijski. Beach party filmovi su prije svega bili namijenjeni mlađoj publici, koja je u to vrijeme postajala sve važnija za hollywoodske i druge studije; zbog toga je njihova formula naglašavala ne samo popularnu muziku, nego i atraktivne likove oskudno odjevene u kupaće kostime, kao i zaplete u kojima se odrasli i njihovi problemi gotovo uopće nisu pojavljivali, odnosno u kome se implicitno ili eksplicitno promovirao hedonizam. Beach party filmovi su zbog svog eskapizma bili omraženi od kritike, a krajem decenije su izgubili popularnost zbog drugih eksploatacijskih žanrova sa nešto "sirovijim" sadržajem. Od 1980-ih su postali predmetom nostalgije, odnosno često se danas navode kao svojevrsni odraz 1960-ih kao svojevrsnog zlatnog ili "nevinijeg" doba.
Koordinate: 41° 54′ 39" SGŠ, 20° 54′ 38" IGD

**Donje Sedlarce** (mak. *Dolno Sedlarce*) je naseljeno mesto u Republici Makedoniji, u severozapadnom delu države. Donje Sedlarce pripada opštini Brvenica.

Geografski položaj
------------------

Naselje Donje Sedlarce je smešteno u severozapadnom delu Republike Makedonije. Od najbližeg većeg grada, Tetova, naselje je udaljeno 6 km jugoistočno.

Donje Sedlarce se nalazi u donjem delu istorijske oblasti Polog. Naselje je položeno u središnjem delu Pološkog polja. Dalje ka zapadu se izdiže Šar-planina, a ka istoku izdiže Suva gora. Istočno od sela protiče Vardar. Nadmorska visina naselja je približno 440 metara.

Klima u naselju je umereno kontinentalna.

Istorija
--------

Stanovništvo
------------

Po popisu stanovništva iz 2002. godine Donje Sedlarce je imalo 693 stanovnika.

Pretežno stanovništvo u naselju su etnički Makedonci (99%), a ostalo su mahom Srbi. 

Većinska veroispovest u naselju je pravoslavlje.

Vidi još
--------

* Opština Brvenica
* Spisak sela u republici Makedoniji

Izvori
------

* Popis u Makedoniji 2002. - Knjiga 10.

Spoljašnje veze
---------------

***Donje Sedlarce*** na Wikimedijinoj ostavi

* Opština Brvenica na sajtu ministarstva za lokalnu samoupravu Makedonije Arhivirano 2007-09-30 na Wayback Machine-u (`mk`)

  

  


| p • r • uNaseljena mesta opštine Brvenica |
| --- |
| **Brvenica** • 
Blace •
Volkovija •
Donje Sedlarce •
Đurđurnica •
Miletino •
Radijovce •
Stenče •
Tenovo •
Čelopek |  |  |
| **Jin Xiaowudi** (晉孝武帝) |
| --- |
| Porodično ime: | Sima (司馬; sī mǎ) |
| Osobno ime: | Yao (曜, yaò) |
| Posthumno ime: | Xiaowu (孝武, xiào wǔ),doslovno:"sinovljevski i ratnički" |
|

**Car Xiaowu od Jina** (晋孝武帝/晉孝武帝, pinyin Jìn Xiàowǔdì, Wade-Giles Chin Hsiao-wu-ti) (362–396), osobno ime **Sima Yao** (司馬曜), kurtoazno ime **Changming** (昌明), bio je kineski car iz Istočne dinastije Jin, poznat po tome što je bio posljednji car dinastije koji je stvarno vladao, kao i po neobičnoj smrti. 

Otac mu je bio princ Sima Yu, premijer i rođak cara Aija. Majka Li Lingrong je bila obična tekstilna radnica u koju se Sima Yu nakon slučajnog susreta zaljubio i uzeo kao svoju konkubinu. Otac mu je 372. na podsticaj svemoćnog generala Huan Wena postao car i uzeo ime Jianwen, ali je umro nakon samo nekoliko mjeseci. Novim carem je postao njegov sin Sima Yao, koji je postao poznat kao Xiaowu.

Prve godine vladavine je proveo pod regentstvom carice majke Chu i Xie Ana. Tada se južna Kina, kojom je vladala dinastija Jin, našla pod snažnim pritiskom sjeverne države Raniji Qin čiji je vladar Fu Jiān osvojio mnoge teritorije i prijetio samom opstanku dinastije. Taj je proces, međutim, zaustavljen porazom Ranijeg Qina u velikoj bitci na rijeci Fei 383. U međuvremenu se Xiaowu posvetio proučavanju budizma te pozvao budističke redovnike na dvor. 

Smrt Xie Ana 385. je spriječila dinastiju Jin da iskoristiti naglo slabljenje države Raniji Qin. Razlog za to je imenovanje carevog brata Sima Daozija premijerom; braća su uskoro otkrila zajedničku sklonost prema piću i ženama te počeli potpuno zanemarivati državne poslove. U trenucima kada nisu bančili, također su otkrili međusobno političko suparništvo koje je povremeno prijetilo izbijanjem građanskog rata. Xiaowu je zbog toga za prijestonasljednika izabrao svog sina Sima Dezonga (budućeg cara Ana) iako je svima bilo jasno da je dječak mentalno retardiran.

Godine 396. je kao svoju omiljenu konkubinu držao Suprugu Zhang, koja je bila lijepa usprkos dobi od 30 godina. Prilikom jedne gozbe je javno spomenuo njene godine, smrtno je uvrijedivši. Kada se car iste noći napio i zaspao, Supruga Zhang je podmitila i pod raznim izgovorima otjerala eunuhe iz carske palače, te naredila svojim sluškinjama da ga uguše jastukom. Kasnije je tvrdila da se car ugušio u snu, a nitko joj u novim političkim okolnostima - kada je carem postao retardirani An, a regentom Sima Daozi, nije htio proturječiti.

Izvori
------



|  |
| --- |
| Car Xiaowu od Jina**Kuća Sima****Rođen/a:** 362  **Umro/la:** 396 |
| Kraljevske titule |
| Prethodi:**Car Jianwen od Jina** | **car Kine**372–396*Carica majka Chu*  *(372–376)* | Slijedi:**Car An od Jina** |
| Prethodi:**Fu Jiān** |
| **(Bei) Qi Wuchengdi** ((北)齊武成帝) |
| --- |
| Porodično ime: | Gao (高, gāo) |
| Osobno ime: | Dan (湛, dān) |
| Hramsko ime: | Shizu (世祖, shì zǔ) |
| Posthumno ime: | Wucheng (武成, wǔ chéng),doslovno:"ratnički i uspješan" |
|

**Car Wucheng od Sjevernog Qija** ((北)齊武成帝) (537–569), osobno ime **Gao Dan** (高湛), nadimak **Buluoji** (步落稽), bio je car kineske dinastije Sjeverni Qi. Na prijestolje je došao 561. poslije smrti brata cara Xiaozhaoa. Na dolasku na prijestolje, većinu vremena je posvetio ženama, gozbama i drugim životnim užicima, potpuno zanemarivši državne poslove, a što je dovelo do primjetnog slabljenja države Sjeverni Qi. Godine 565. je formalno abdicirao u korist svog mladog sina Gao Weija, preuzevši titulu *Taishang Huang* (umirovljeni car), ali je nastavio stvarno vladati. Poslije njegove smrti je državni aparat postao još neefikasniji i korumpiraniji, a što je značajno pridonijelo njegovoj propasti godine 577.

Izvori
------

1. 1 2  "湛" se također može izgovarati i kao "zhàn," te u ovom slučaju nije jasno koji je pravilan izgovor.

| Kraljevske titule |
| --- |
| Prethodi: **Car Xiaozhao od Sjevernog Qija**  |  **car Sjevernog Qija** 561–565 | Slijedi: **Gao Wei**  |
**Car Jingzong od Liaoa** (kineski: ; pinyin: *Liáo Jǐngzōng*) (1. septembar 948–13. oktobar 982), rođen kao **Yelü Xian** (kineski: ; pinyin: *Yēlǜ Xián*), bio je kitanski car iz dinastije Liao koji je vladao od 13. marta 969. do 13. oktobra 982.

Na prijestolje je došao nakon što je njegov prethodnik Muzong 969. ubijen u lovu. Nakon toga su vodeći kitanski glavari, kao i Han (kineski) službenici složili da bi upravo on trebao postati novi car.

Car Jingzong je tokom svoje vladavine nastojao prilagoditi kitansku državu prilikama i običajima kineskog stanovništva u nedavno osvojenih Šesnaest prefektura. Upravu je napunio kineskim kadrovima i uveo položaj ministra za južna pitanja, kao titulu vojvde od Qina. Time je upravljanje države postalo efikasnijim. Nastojao se i obračunati s korupcijom, a odrekao se lova nakon što je javno kritiziran da tamo provodi previše vremena nauštrb državnih poslova. 

Vladavinu mu je, međutim, obilježio sukob sa carskom Kinom, odnosno dinastijom Song koja je upravo tada dovršila pripajanje odmetnutih južnih provincija te se mogla orijentirati na sjever protiv Kitana. Jingzong nije uspio spasiti državu Sjeverni Han, koja je bila uživala kitansku zaštitu, ali je kinesku vojsku porazio prilikom pokušaja da osvoji Peking.

Umro je prilikom povratka s lova.

|  |
| --- |
| Car Jingzong od Liaoa **Kuća Yelü (916–1125)****Rođen/a:** 948  **Umro/la:** 982 |
| Kraljevske titule |
| Prethodi:**car Muzong** | **car dinastije Liao**969–982 | Slijedi:**car Shengzong** |

| * p
* r
* u
Popis careva dinastije Liao |
| --- |
| Taizu 太祖 • Taizong 太宗  • Shizong 世宗  • Muzong 穆宗  • Jingzong 景宗  • Shengzong 聖宗  • Xingzong 興宗  • Daozong 道宗  • Tianzuodi 天祚帝 |
*Za ostale upotrebe, v. Donje Čičevo.*

  
Koordinate: 41° 32′ 56" SGŠ, 21° 52′ 34" IGD

**Donje Čičevo** (mak. *Долно Чичево*) je naselje u Republici Makedoniji, u središnjem delu države. Donje Čičevo upravno pripada opštini Gradsko.

Prirodni uslovi
---------------

Donje Čičevo je smešteno u središnjem delu Republike Makedonije. Od najbližeg većeg grada, Velesa, naselje je udaljeno 30 kilometara južno.

**Reljef**: Naselje Donje Čičevo se nalazi u istorijskoj oblasti Tikveš. Selo je položeno na zapadnom obodu Tikveške kotline, na mestu gde se izdižu prva brda, koja dalje na zapadu prelaze u planinu Klepu. Naselje je položeno na približno 370 metara nadmorske visine. 

Mesna klima je izmenjena kontinentalna sa značajnim uticajem Egeja (žarka leta).

Stanovništvo
------------

Donje Čičevo je prema poslednjem popisu iz 2002. godine imalo 72 stanovnika. 

Većinsko stanovništvo u naselju su etnički Makedonci (100%).

Pretežna veroispovest mesnog stanovništva je pravoslavlje.

Izvori
------

* Popis u Makedoniji 2002. - Knjiga 10.

Spoljašnje veze
---------------

* www.gradsko.gov.mk Zvanična stranica opštine Gradsko

  

  


| p • r • uNaseljena mesta opštine Gradsko |
| --- |
| **Gradsko** • 
Viničani •
Vodovrati •
Gornje Čičevo •
Grnčište •
Dvorište •
Donje Čičevo •
Zgropoljci •
Kočilari •
Kuridere •
Nogajevci •
Podles •
Svećani •
Skačinci •
Ubogo •
Ulanci |  |
**Bazelski mir** se sastoji od mirovnih sporazuma koje je Revolucionarna Francuska sklopila 1795. sa tri države; sa Kraljevinom Pruskom 5. aprila, sa Španjolskim Carstvom 22. jula i sa Grofovijom Hessen-Kassel 28. augusta.

Karakteristike sporazuma
------------------------

Kraljevina Pruska i Španjolska dva glavna protivnika Francuske Republike, povukle su se iz Prve koalicije, priznajući još jednom Revolucionarnoj Francuskoj ulogu velike sile sa jednakim pravima.
Francusku je zastupao François Barthélemy a ostale tri države; Karl August von Hardenberg, Domingo d'Yriarte i Friedrich Sigismund Waitz.

Kraljevina Pruska predala je Prvoj Francuskoj Republici svoje dotadašnje teritorije na lijevoj obali Rajne, ali u tajnom članku ugovora dato obećanje o teritorijalnoj kompenzaciji na desnoj obali rijeke, ako je lijeva obala definitivno pripadne Francuskoj.

Španjolska koja je bila loše pripremljena za rat sa Francuskom, koji se vodio od 1793.do 1795. pa je poraz izgledao neizbježno, pristala je na inzistiranje Manuel Godoya na pregovore, zbog tog mu je zahvalni dvor dodijelio titulu **Princ mira** (Príncipe de la Paz). 

Tim sporazumom Francuska je Španjolskoj vratila teritorije koje je zauzela na Iberijskom poluotoku. Zauzvrat je Španjolska - Francuskoj morala predati Santo Domingo (dio otoka Hispaniola današnji Haiti).

Sporazum je naljutio Veliku Britaniju, koja je nakon tog u oktobru 1796. napala španjolsku flotu i nanjela joj težak poraz. Kad je Španjolska 1797. objavila rat Velikoj Britaniji. 1797. Britanska mornarica zavela je totalnu blokadu Cádiza i smanjila broj brodova koji su uplovili u njegovu luku sa 171 u 1796. na svega devet 1797.

Izvori
------

1. 1 2 3 4  „*Pace diBasilea 1795*" (talijanski). Dizionario storico della Svizzera. Pristupljeno 9. 01. 2020.
2. 1 2 3  „*Basel, Treaty of (1795)*" (engleski). EncyclopediaCom. Pristupljeno 9. 01. 2020.

Vanjske veze
------------

* *Pace diBasilea 1795* na portalu Dizionario storico della Svizzera (`it`)
Koordinate: 41° 50′ 16" SGŠ, 22° 34′ 41" IGD

**Blatec** (mak. *Blatec*) je naselje u Republici Makedoniji, u istočnom delu države. Blatec je u sastavu opštine Vinica.

Blatec je bio sedište istoimene opštine u razdoblju 1998-2002.

Prirodni uslovi
---------------

Blatec je smešten u istočnom delu Republike Makedonije. Od najbližeg grada, Kočana, naselje je udaljeno 22 kilometara jugoistočno.

Naselje Blatec se nalazi u južnom obodu Kočanskom polju, plodnoj dolini koju gradi reka Bregalnica. Naselje je položeno na približno 710 metara nadmorske visine. Južno od naselja izdiže se Plačkovica. 

Mesna klima je planinska zbog znatne nadmorske visine.

Istorija
--------

Po statistici sekretara Bugarske egzarhije, 1905. godine Blatec je nacionalno mešovito selo sa 4.040 stanovnika, od čega 3.000 Turaka, 960 Slovena i 80 Roma..

Stanovništvo
------------

Blatec je prema poslednjem popisu iz 2002. godine imao 2.024 stanovnika.

Pretežno stanovništvo u naselju su etnički Makedonci (99%), a ostalo su Srbi.

Većinska veroispovest mesnog stanovništva je pravoslavlje.

Izvori
------

1. ↑  Brancoff, D.M. "La Macedoine et sa Population Chretienne". Paris, 1905, r.118-119.

Literatura
----------

* Popis u Makedoniji 2002. - Knjiga 10.

Spoljašnje veze
---------------

***Blatec (Vinica)*** na Wikimedijinoj ostavi

* www.opstinavinica.gov.mk Zvanična stranica opštine Vinica

  

  


| p • r • uNaseljena mesta opštine Vinica |
| --- |
| **Vinica** • 
Blatec •
Vinička Kršla •
Gradec •
Grljani •
Dragobrašte •
Istibanja •
Jakimovo •
Kalamanci •
Kruševo •
Laki •
Leski •
Lipec •
Pekljani •
Trsino •
Crn Kamen |  |
| **Jin Mudi** (晉穆帝) |
| --- |
| Porodično ime: | Sima (司馬; sī mǎ) |
| Osobno ime: | Dan (聃, dān) |
| Hramsko ime: | Xianzong (孝宗, xiào zōng) |
| Posthumno ime: | Mu (穆, mù),doslovno: "dostojanstveni" |
|

**Carica Mu of Jin** (晋穆帝/晉穆帝, pinyin Jìn Mùdì, Wade Giles Chin Mu-ti) (343 – 10. jul 361), osobno ime **Sima Dan** (司馬聃), kurtoazno ime **Pengzi** (彭子), bio je kineski car iz dinastije Jin. Bio je sin cara Kanga i carice Chu Shuanzi. U jesen 344. ga je teško bolesni Kang, na savjet svog službenika He Chonga (何充) imenovao krunskim princom, pa je po očevoj smrti postao carem kao jednogodišnje dijete. Nakon toga je formalno vladao 17 godina, dok su kao regenti stvarnu vlast imali njegova majka, prastric Sima Yu, Yin Hao i vojskovođa Huan Wen. U tom periodu je, prvenstveno zahvaljujući Huan Wenovim pohodima i kolapsu sjeverne države Kasniji Zhao, dinastija Jin uspjela povratiti značajan dio teritorija izgubljenih početkom 4. vijeka, odnosno pokoriti odmetnutu državu Cheng Han i najveći dio oblasti južno od Žute rijeke. Godine 361. je umro bez djece, te ga je naslijedio rođak Sima Pi, koji će vladati kao car Ai.

Izvori
------



|  |
| --- |
| Car Mu od Jina**Kuća Sima****Rođen/a:** 343  **Umro/la:** 10. jul 361 |
| Kraljevske titule |
| Prethodi:**Car Kang od Jina** | **car Kine**344–361*Carica majka Chu*  *(344–357)* | Slijedi:**Car Ai od Jina** |
| Prethodi:**Ran Min** |
| Prethodi:**Li Shi** |
Gruški bazen
**Bazen u Gružu** olimpijski je bazen dimenzija 50 metara dužine, 25 metara širine i 2,5 metara dubine. Smješten je u dubrovačkom gradskom naselju i gradskom kotaru Gruž. Smatra se jednim od najmodernijih sportskih objekata za vodene sportove u Europi.

Povijest
--------

Gradnja bazena započla je krajem pedesetih godina 20. stoljeća a dovršena 1961. godine. Svečano otvaranje bazena je bilo 4. srpnja 1961. godine.

Bazen je dugo vremena bio bez krova i neopremljen sjedištima, pa se pristupilo rekonstrukciji. 15. ožujka 2005. nakon djelomične rekonstrukcije ponovno je otvoren. Novi je bazen opremljen udobnim sjedištima i pomičnim krovom kojeg je moguće otvarati i zatvarati.

Rekonstrukcija bazena se izvodi u šest faza a bit će dovršena rekonstrukcijom hotela Stadion koji se nalazi u sastavu bazena te ugradnjom olimpijskih startnih blokova za međunarodna plivačka natjecanja. U potpunosti je osposobljen i opremljen za sva vaterpolska natjecanja.

Kapacitet
---------

Gruški bazen na svoje tribine prima oko 2500 gledatelja ali kapacitet se može povećati dodavanjem montažnih tribina pa u tom slučaju iznosi oko 3000 gledatelja.

Klubovi
-------

Bazenom se danas koriste vaterpolski klub Jug, vaterpolski klub Bellevue, ženski vaterpolski klub Jug i plivački klub Jug, svi iz Dubrovnika.

Zanimljivosti
-------------

Gruški bazen je poseban jer se puni vodom iz vlastitog podzemnog slatkovodnog izvora.

Povezano
--------

* VK Jug
* PK Jug
* Sanja Jovanović

Vanjske veze
------------

* Priča o vaterpolo klubu Jug Arhivirano 2009-09-26 na Wayback Machine-u
Li Chan se preusmjerava ovdje. Za kancelara v. Li Hui (dinastija Tang).

**Car Wuzong od Tanga** (唐武宗) (2. jul 814 – 22. april 846), rođen kao **Li Chan** (李瀍), promijenio ime u **Li Yan** (李炎) neposredno prije smrti, bio je car Kine iz dinastije Tang koji je vladao od 840. do 846. 

Rodio se kao peti sin princa Li Henga, koji je kasnije vladao kao car Muzong, a na prijestolje je došao nakon vladavine dva brata - cara Jingzonga i cara Wenzong - što je predstavljalo jedinstveni slučaj u kineskoj historiji da tri brata zaredom budu na carskom prijestolju. Njegov brat je neposredno pred smrt za nasljednika ukazom odredio svog nećaka (i Jingzongovog sina) Li Chengmeija, ali su moćni dvorski eunusi na čelu sa Qui Shiliangom jednostavno ignorirali ukaz te za cara postavili Li Chana, naredivši Li Chengmeiju da izvrši samoubistvo.

Vladavinu Wuzonga je na vanjskom planu obilježio ustanak dotadašnjih saveznika i vazala iz naroda Huigu (Ujgura), koje je oko 843. skršio general Shi Xiong. Iste je godine, na poticaj svog moćnog kancelara Li Deyu, pokrenuo tzv. Zhaoyi pohod protiv gospodara rata Liu Zhena, koji je uspješno završen sljedeće godine.

Wuzongova je vladavina, pak, daleko bolje upamćena zbog toga što je 845. godine došao do zaključka da je jedan od uzroka krize u kojoj se našla tadašnja carska Kina u budističkoj vjeri, odnosno da veliki broj budističkih redovnika i samostana koji ne plaćaju porez predstavlja preveliki teret za državne financije. Dijelom zbog toga, i dijelom pod uticajem taoističkog redovnika Zhao Guizhena (趙歸真), donio je ukaz kojim se konfiscira 4600 budističkih hramova i 40.000 svetišta, a 260.500 budističkih redovnika i redovnica proglašava laicima. Primjena tog ukaza je u historiji budizma ostala poznata kao posljednja od Tri katastrofe Wua. Wuzong je svoj potez pravdao time da je budizam došao iz Indije, odnosno da predstavlja stranu "nekinesku" religiju; koristeći taj argument, progone je proširio i na zoroastričke i maniheističke vjernike, kao i na nestorijanske kršćane. Dok se budizam relativno brzo oporavio od tog udarca, zoroastrizam i maniheizam su skoro posve iščezli u Kini, a kršćanstvo je postalo opskurnom religijom u Kini za nekoliko vijekova.

Wuzong se ubrzo nakon toga razbolio, a nakon smrti su eunusi, smatrajući ga neinteligentim, za cara postavili njegovog strica Li Yija, koji će postati poznat kao car Xuanzong.

Izvori
------

1. 1 2 3  Academia Sinica Chinese-Western Calendar Converter.
2. 1 2 3  *Knjiga Tanga*, vol. 18, part 1.

* *Knjiga Tanga*, vol. 18, part 1.
* *Nova knjiga Tanga*, vol. 8.
* *Zizhi Tongjian*, vols. 241, 246, 247, 248.

| Kraljevske titule |
| --- |
| Prethodi: **Car Wenzong od Tanga**  |  **car Tang Kine** 840–846 | Slijedi: **Car Xuānzong od Tanga**  |
***Blast*** je bio kratkotrajni britanski književni časopis koji je izlazio od 1914. do 1915. godine, i poznat po tome što su se u njemu objavljivali tekstovi vorticističkog pokreta. Osnovao ga je kanadski književnik i umjetnik Wyndham Lewis kao svojevrsnu reakciju na italijanski futurizam. Prvi broj je izdan 2. jula 1914. godine i u njemu je objavljen Vorticistički manifest. Drugi broj je izdan 15. jula 1915. U njemu su svoja djela objavili Lewis, Ezra Pound, Spencer Gore i Rebecca West. Do gašenja časopisa, ali i vorticističkog pokreta, je došlo zbog prvog svjetskog rata.

Vanjske veze
------------

* Vorticism Online Arhivirano 2020-08-14 na Wayback Machine-u
* *Blast* 1 (1914) at the Modernist Journals Project
* Blast 1 pdf
* *Blast* 2 (1915) at the Modernist Journals Project
* Blast 2 pdf
* 9 August 1914, *The New York Times* VORTICISM THE LATEST CULT OF REBEL ARTISTS; It Goes a Step Further Than Cubism and Futurism, and Is Sponsored by Brzeska, Epstein and Others. Its Official Mouthpiece Is a Cerise Magazine Called Blast.
Koordinate: 41° 32′ 26" SGŠ, 20° 35′ 07" IGD

**Donji Kosovrasti** (mak. *Долно Косоврасти*) su naseljeno mesto u Republici Makedoniji, u zapadnom delu države. Donji Kosovrasti pripadaju opštini Debar.

Prirodni uslovi
---------------

Naselje Donji Kosovrasti je smešteno u zapadnom delu Republike Makedonije. Od najbližeg većeg grada, Debra, naselje je udaljeno 8 km istočno.

Donji Kosovrasti se nalaze u gornjem delu istorijske oblasti Debar. Naselje je položeno pored reke Radike, koja se koji kilometar nizvodno uliva u Crni Drim. Danas je najniži deo doline pod veštačkim Debarskim jezerom. Severno od naselja se izdiže planina Dešat. Nadmorska visina naselja je približno 640 metara.

Klima u naselju, i pored znatne nadmorske visine, nije planinska, već je pre blaža, župna klima.

Istorija
--------

Ivan Jastrebov je 1888. kao ruski konzul u Solunu dobio pismo iz ovog sela u kojem je molba da im on pokloni jedno Jevanđelje i 12 Mineja za crkvu Svetog Nikole. Razlog molbe je taj što je selo malo i siromašno, sa 20 kuća, a žele da imaju osnovno za crkvu, kao i ostali hrišćani.

Stanovništvo
------------

Po popisu stanovništva iz 2002. godine Donji Kosovrasti su imali 813 stanovnika.

Pretežno stanovništvo u naselju su etnički Makedonci (48%), a u manjini su Turci (28%). Zapravo, celokupno stanovništvo je torbeško.

Većinska veroispovest u naselju je islam. Do prve polovine 20. veka u selu je živela i pravoslavna zajednica.

Vidi još
--------

* Opština Debar
* Spisak sela u republici Makedoniji

Izvori
------

* Popis u Makedoniji 2002. - Knjiga 10.

Spoljašnje veze
---------------

* Zvanična stranica opštine Debar Arhivirano 2013-10-16 na Wayback Machine-u

***Donji Kosovrasti*** na Wikimedijinoj ostavi

  

  


| p • r • uNaseljena mesta opštine Debar |
| --- |
| **Debar** • 
Banište •
Bomovo •
Gari •
Gornji Kosovrasti •
Donji Kosovrasti •
Konjari •
Krivci •
Mogorče •
Osoj •
Otišani •
Rajčica •
Selokući •
Spas •
Tatar Elevci •
Trnanić •
Hame •
Džepište |

1. ↑  Јастребов, Иван (2020). *Обичаји и песме Срба у Турској - у Призрену, Пећи, Морави и Дебру*. Београд: Службени гласник. str. 554, 555. ISBN 978-86-519-2491-3.
**H** - međunarodni znak za bolnice
KB Dubrava u Zagrebu
**Bolnica** je ustanova za liječenje bolesnika. Zadaća je bolnice da prima bolesnike na liječenje i njegu; da stručno i statistički obrađuje svoj bolesnički materijal te da rezultate objavljuje službenim putem ili u stručnim i znanstvenim krugovima; da obrađuje medicinsku znanost i da odgaja liječnički podmladak i pomoćno zdravstveno osoblje.

Vrste bolnica
-------------

### U prošlosti

*Hospitali* (lat. hospitalis "gostinjski") najprije su bile sobe ili prostori za goste odnosno strance, koji su se poslije koristili za liječenje gostiju, putnika i drugih.

*Lazareti* su isprva bili izolacijske bolnice ili skloništa, a dobili su ime po Hospitale Sancti Lazari u Rimu gdje su već u 7. stoljeću izolirali gubavce. 1374. određeno je u Mlecima da se na Otoku sv. Lazara postavi karantena protiv kuge, u kojoj su svi došljaci s Istoka morali proboraviti 40 dana (tal. quaranta "četrdeset", odatle "karantena"), da se očiste i liječnički pregledaju. Kasnije su se lazaretom nazivale uglavnom vojne bolničke ustanove te previjališta i zavojišta ranjenika.

### Danas

Bolnice su javne i privatne (lječilišta, sanatoriji itd.). 

Javne bolnice moraju primati bolesnike bez obzira na platežnu sposobnost. Po svom radu su opće i specijalističke. Opće bolnice liječe bolesnike svih vrsta bolesti, dok su specijalističke bolnice određene za liječenje posebnih vrsta oboljenja (umobolnice, rodilišta, bolnice za rak, zarazne bolesti itd.) ili posebnih bolesnika (npr. dječje bolnice).

*Opće bolnice* mogu biti uređene samo za najnužnije bolničko liječenje, a mogu imati i posebne odjele za stručno liječenje.

***Bolnica*** na Wikimedijinoj ostavi
Koordinate: 41° 53′ 11" SGŠ, 21° 29′ 08" IGD

**Donji Količani** (mak. *Dolno Količani*) su naselje u Republici Makedoniji, u severnom delu države. Donji Količani pripadaju opštini Studeničani, koja okuplja južna predgrađa Grada Skoplja.

Prirodni uslovi
---------------

Donji Količani su smešteni u severnom delu Republike Makedonije. Od najbližeg većeg grada, Skoplja, naselje je udaljeno 20 km jugoistočno.

Naselje Donji Količani je u okviru istorijske oblasti Torbešija, koja se obuhvata južni obod Skopskog polja. Naselje je smešteno na severnim padinama planine Kitka. Južno od naselja izdiže se planina Kitka. Nadmorska visina naselja je približno 540 metara.

Mesna klima je kontinentalna.

Istorija
--------

Stanovništvo
------------

Donji Količani su prema poslednjem popisu iz 2002. godine imali 1.715 stanovnika.

Pretežno stanovništvo u naselju su Turci (99%).

Većinska veroispovest je islam.

Vidi još
--------

* Opština Studeničani

Izvori
------

* Popis u Makedoniji 2002. - Knjiga 10.

Spoljašnje veze
---------------

***Donji Količani*** na Wikimedijinoj ostavi

* www.studenicani.gov.mk Zvanična stranica opštine Studeničani
* Mape, aerodromi i vremenska situacija lokacija (Fallingrain)

  

  


| p • r • uNaseljena mesta opštine Studeničani |
| --- |
| **Studeničani** •
Aldinci •
Batinci •
Vrtekica •
Gornji Količani •
Donji Količani •
Dračevica •
Elovo •
Kaldirec •
Malčište •
Markova Sušica •
Morani •
Osinčani •
Pagaruša •
Ramni Gaber •
Umovo •
Cvetovo •
‎Crvena Voda •
Crni Vrh |  |
Karta Madagaskara s označenom grupom otoka Bassas da India
**Bassas da India** (francuski: *Île Bassas da India* ili *Bassas da India*), predstavljaju grupu nenastanjenih otoka koji se nalaze na 21°30′ S 39°50′ E, u Indijskom oceanu, kraj južne obale Afrike u južnom Mozambičkom kanalu, na pola puta između Madagaskara i Mozambika. Njihova ukupna površina iznosi 0,2 km², a dužina obale je 35,2 km. Od 1897. bili su francuski posjed, a od godine 1968. su u nadležnosti komesara sa sjedištem u Reunionu. Suverenitet nad njima također polaže Madagaskar.

Otoci predstavljaju pomorski rizik jer su tokom visoke plime obično pod vodom (najviša točka je 2,4 m) te okruženi grebenima. Također ih pogađaju periodički cikloni. Otoci su dio atola i izdižu se iz kružnog grebena koji je nastao na vrhu udavno ugaslog podvodnog vulkana. Tlo se sastoji isključivo od vulkanskih stijena. Lokalna klima je tropska. Otoci nemaju luka ni pristaništa, jedino vanjska sidrište, te se na njima ne odvija nikakva poljoprivredna niti ekonomska aktivnost.

***Bassas da India*** na Wikimedijinoj ostavi

| * p
* r
* u
Francuska Francuski prekomorski departmani i teritorije |
| --- |
| 

| * p
* r
* u
Naseljeni teritoriji |
| --- |
| 

|  |  |  |
| --- | --- | --- |
| Prekomorski departmani1 | 
* Francuska Gvajana
* Guadeloupe
* Martinique
* Mayotte2
* Réunion

 | Location of French Overseas Territories |
| Prekomorske zajednice | 
* Francuska Polinezija
* St. Barthélemy
* St. Martin
* St. Pierre i Miquelon
* Wallis i Futuna

 |
| Kolektivitet *sui generis* | 
* Nova Kaledonija

 |

 |

 |
| 

| * p
* r
* u
Nenaseljeni teritoriji |
| --- |
| 

|  |  |
| --- | --- |
| Tihi ocean | 
* Otok Clipperton

 |
| Južni teritoriji | 

|  |
| --- |
| 
* Île Amsterdam
* Île Saint-Paul
* Otočje Crozet
* Otočje Kerguelen
* *Terre Adélie*

 |
| Raspršeni otoci | 
* Banc du Geyser2, 3
* Bassas da India3
* Otok Europa3
* Otočje Glorioso2, 3, 4
* Otok Juan de Nova3
* Otok Tromelin4, 5

 |

 |

 |

 |
| 
* 1 Znani i kao prekomorske regije
* 2 Svojataju ga Komori
* 3 Svojata ga Madagaskar
* 4 Svojataju ga Sejšeli
* 5 Svojata ga Mauricijus

 |
**Druga revolucija** (tradicionalni kineski: ; pinyin: *Èrcì Gémìng*) u historiji Kine označava kratkotrajni sukob koji se 1913. godine između novouspostavljene Republike Kine, odnosno centralne vlasti (tzv. Beiyanška vlada) na jednoj, te radikalnog demokratskog pokreta Kuomintang i njemu sklonih južnih provincija na drugoj strani. Uzrok sukoba je bilo razilaženje Koumintanga sa predsjednikom Yuan Shikaijem koji je počeo ignorirati u Xinhai revoluciji uspostavljen parlament i druge institucije te uspostavljati vlastiti autokratski režim. Povod je bilo ubistvo Song Jiaorena, Kuoumintangovog vođe čije je stranka pobijedila na izborima 1912. godine, a za što su njegovi pristaše krivili Yuan Shikaija. Koumintang je pod vodstvom Sun Yat Sena nakon toga počeo pripremati ustanak, gdje su ključnu ulogu imali guverneri i vojskovođe provincija u južnim dijelovima Kine. On je počeo 15. jula kada je u Nanjingu Huang Xing proglasio nezavisnost provincije Jiangsu, a što je slijedilo još nekoliko provincija. Yuan Shikai se, međutim, pripremio za sukob te je u provincije poslao sebi lojalne snage Beiyanške armije koje su nakon kraćih borbi za manje od dva mjeseca porazile pobunjenike. Kuomintang je nakon toga zabranjen, a njegovi vođe, uključujući Sun Yat Sena, otišli u ezgil. Yuan Shikai je iskoristio vojničku pobjedu da suspendira parlament i ustav i zavede de facto autokraciju koja će održati do njegove smrti tri godine kasnije.
|  |
| --- |
|   |
| Novi zavjet |
| Gospel of Peresopnytsi (1556–1561) featuring a miniature depicting St Luke |
| Evanđelja |
| Matej  • Marko  • Luka  • Ivan/Jovan |
| 
Djela |
| Djela apostolska |
| Poslanice |
| Rimljanima I Korinćanima  • II Korinćanima Galatima  • Efežanima Filipljanima  • Kološanima I Solunjanima  • II Solunjanima I Timoteju  • II Timoteju Titu  • Filemonu  • Hebrejima Jakovljeva  • I Petrova  • II Petrova I Jovanova  • II Jovanova III Jovanova  • Judina |
| Otkrovenje |
| Knjiga Otkrovenja |
| Razvoj kanona Novog zaveta |
| * p
* r
* u
 |

**Druga poslanica Solunjanima** je jedna od knjiga Novog zaveta. Tradicionalno se smatra da je knjigu napisao apostol Pavle, jer započinje rečima: „Od Pavla i Silvana i Timotija crkvi Solunskoj u Bogu ocu našemu i Gospodu Isusu Hristu", a pri završetku piše: „Pozdrav mojom rukom Pavlovom, koje je znak u svakoj poslanici, ovako pišem" (2 Sol 3, 17). Nadovezuje se na Prvu poslanicu Solunjanima. Napisana je u Korintu oko 50. godine i spada u najstarije novozavetne spise. Biblijska skraćenica je 2 Sol.

Grčki grad Solun je drugi grad u Evropi u kojem je apostol Pavle organizovao hrišćansku zajednicu. Nekoliko meseci nakon Prve poslanice Solunjanima, apostol Pavle je napisao i Drugu poslanicu kao odgovor na dvoumljenja Solunjana o uskrsnuću i ponovnom Isusovom dolasku u slavi na kraju vremena. Apostol Pavle poručuje da se to neće dogoditi tako brzo kako su oni mislili i da će se pre toga dogoditi znakovi. To će biti otpad od vere, pojava Čoveka bezakonja (Antihrista) i lažnih proroka.

Poslanica je kratka i ima tri poglavlja. U prvom, apostol Pavao zahvaljuje Bogu što rastu vera i ljubav među Solunjanima. Mučenike zbog vere ohrabruje, a mučitelje upozorava na mogućnost kazne večne propasti. U drugom poglavlju se objašnjava ponovni dolazak Isusa Hrista, dok je treće poglavlje poziv na častan rad i kritika lenjosti i nemara: „Jer kad bijasmo u vas, ovo vam zapovijedasmo, da ako ko neće da radi, da i ne jede. Jer čujemo da neki neuredno žive među vama, ništa ne radeći, nego okrajče i miješaju se u tuđe poslove. Takovima zapovijedamo i molimo ih u Gospodu našemu Isusu Hristu da mirno radeći svoj hljeb jedu." (2 Sol 3, 10-12).

Vanjske veze
------------

***Druga poslanica Solunjanima*** na Wikimedijinoj ostavi

* Novi Zavet Arhivirano 2008-02-24 na Wayback Machine-u — prevod Emilijan M. Čarnić
| **(Bei) Wei Xuanwudi** ((北)魏宣武帝) |
| --- |
| Porodično ime: | Initially Tuoba (拓拔, tuò bá),kasnije Yuan (元, yuán)(promjena 496) |
| Osobno ime: | Ke (恪, kè) |
| Hramsko ime: | Shizong (世宗, shì zōng) |
| Posthumno ime: | Xuanwu (宣武, xuān wǔ),doslovno:"odgovoran i ratnički" |
|

Lijes cara Xuanwua u njegovoj grobnici u Luoyangu.
**Tuoba Ke** (拓拔恪), kasnije **Yuan Ke** (元恪) (483 – 9. februar 515) poznatiji pod titulom **Car Xuanwu od Sjevernog Weija** ((北)魏宣武帝) je bio car kineske/Xianbei države/dinastije Sjeverni Wei.

Bio je sin cara Xiaowena i njegove konkubine Gao Zhaorong i rodio se sa imenom Tuoba Ke. Godine 496. mu je otac, u okviru programa sinizacije, donio odluku prema kojoj svi pripadnici naroda Xianbei moraju svoja imena promijeniti u kineska, pa je i princ Tuoba Ke postao Yuan Ke. Iste je godine njegovom starijem bratu Yuan Xunu oduzeta titula krunskog princa i dodijeljena Yuan Keu.

Carem je postao nakon očeve smrti 499. godine. Za vrijeme njegove vladavine je država Sjeverni Wei znatno ojačala i nanijela poraze suparničkoj južnokineskoj dinastiji Liang. Međutim, na carskom dvoru su sve više bilježile spletke iza kojih je stajao Xianwuov moćni ujak Gao Zhao, i čijom je žrtvom 508. pao sposobni i popularni premijer Yuan Xie. Mnogi kineski historičari smatraju taj događaj početkom kraja dinastije Sjeverni Wei.

Xuanwuova vladavina je bila značajna i zbog njegove budističke vjere. Car je bio poznat po tome što je držao predavanja na temu budističkih sutri, a budizam je zahvaljujući njemu *de facto* postao državna religija Sjevernog Weija.

Umro je godine 515. a naslijedio ga je trogodišnji sin Yuan Xu (car Xiaoming). Sahranjen je u Luoyangu, a grobnica mu se danas može posjetiti u tamošnjem Muzeju drevnih grobnica.

| Kraljevske titule |
| --- |
| Prethodi: **Car Xiaowen od Sjevernog Weija**  |  **Car Sjevernog Weija** 499–515 | Slijedi: **Car Xiaoming od Sjevernog Weija**  |

Izvori
------

1. ↑  兩千年中西曆轉換

***Emperor Xuanwu of Northern Wei*** na Wikimedijinoj ostavi
**Drugi budistički sabor** je održan u 4. vijeku pne. oko 100 godina nakon Budine parinibane. Okupio se u Vesaliju kako bi raspravljao o razmimoilaženjima u tumačenju Vinaje. Smatra se da je pokrovitelj II sabora bio kralj Kalasoka, potomak kralja Ađatasatua. 

Povod za održavanje II sabora odnosio se na nepropisne prakse među pojedinim monasima u toj oblasti. Naime, monah po imenu Jasa, Anandin učenik, ukorio je te monahe zbog deset ogrešenja o budističku monašku disciplinu (vinaju). Oni su uzvratili Jasi protivoptužbama, pa su se svi učesnici spora obratili drugom, učenom i cenjenom monahu, Revati. On je presudio u Jasinu korist, i na njegovu preporuku u Vesali je bio sazvan sabor sedamsto monaha u cilju razrešenja spora. 

Sabor je imenovao osmoricu monaha, četvoricu iz zapadnih krajeva, a četvoricu iz istočnih, koji su jednoglasno osudili prakse monaha iz Vesalija. Posle toga je, prema Budagosinom predanju na paliju, usledilo izgovaranje iznova uspostavljene Vinaje i suta, kojem su pristupili svi monasi. Ovaj sabor predstavlja poslednji događaj u istoriji budizma koji je zajednički zabeležen u različitim verzijama Vinaja-pitake, i na paliju i na sanskritu. 

Nakon sabora dolazi do prvog raskola unutar sange, tako da se mahasangika škola odvaja od starije sthaviravade. Ovaj raskol je početak onoga što će kasnije evoluirati u mahajana budizam, koji će potom preovlađivati u severnoj Aziji (Kina, Tibet, Japan, Koreja).

Eksterni linkovi
----------------

* *Theravadin account of the Second Council:* part 1 and part 2.
* Account of the Second Council from the Mahavamsa
Karta lokacije na kojoj je izbačena Car bomba
***Car bomba*** (ruski *Царь-бомба*) je nadimak za RDS-220 hidrogensku bombu (kodnog imena Ivan, po svom konstruktoru). To je najjače nuklearno oružje ikad detonirano. Napravljena od strane SSSR-a, bomba je u početku trebala imati snagu od 100 megatona TNT-a, no zbog prevelikog rizika od zračenja i širenja reaktivnih čestica atmosferom, snaga se prepolovila. Izgrađene su dve bombe, jedna prava i jedna kopija.

Bomba je testirana 30. oktobra 1961. godine u 11:32 po lokalnom vremenu na arhipelagu Novaja Zemlja. Bomba je bila teška 27 tona, bila je dugačka 8 m, a obim joj je bio 2m. Bila je tako velika da nije mogla da stane u najveći bombarder tog vremena, zbog čega su na bombarderu napravljene određene izmene. Bomba je bačena sa visine od oko 10,5 km a detonirala na 4 km iznad zemlje. Vatrena kugla koja je tada nastala bila je široka 8 km, a pečurka nastala posle eksplozije bila je visoka 65 km, a pri dnu široka oko 40 km. Oblast u prečniku od 35 km oko bombe bila je potpuno razorena. Nikada nije ušla u vojnu službi i bila je samo kao demonstracija sovjetske moći i tehnologije u to vrijeme. Eksplozija je izazvala podrhtavanje tla koje je zabilježio seizmološki ured u Švedskoj. Neposredno nakon testiranja 87 država je zamolilo Rusiju da poštedi svijet daljnjih "Car bombi" zbog opasnosti za zdravlje milijuna ljudi.

Izvori
------

1. 1 2  BBC News (30. 10. 2005). „1961: World condemns Russia's nuclear test". bbc.co.uk. Pristupljeno 11. 5. 2013.

Vanjske veze
------------

* Informacije o bombi
* Najveća nuklearna eksplozija u svjetskoj povijesti - 1961. - 10 puta više snage nego sav eksploziv upotrijebljen u Drugom svjetskom ratu.
**Car Xiaojing od Istočnog Weija** ((東)魏孝靜帝) (524–552), osobno ime **Yuan Shanjian** (元善見), bio je jedini car kineske/Xianbei dinastije Istočni Wei – jedne od dvije države-nasljednice Sjevernog Weija. Nakon što je godine 534. car Xiaowu od Sjevernog Weija pobjegao iz prijestolnice Luoyang kako bi stvorio novu carsku upravu u Chang'anu, general Gao Huan i vrhovni komandant carskih trupa je kao Xiaowuvu zamjenu imenovao Xiaojinga, te glavni grad iz Luyoanga premjestio u Yecheng, što je označilo podjelu Sjevernog Weija na dvije države. Iako je Gao Huan prema mladom caru postupao s poštovanjem, držao je svu vlast koju su poslije preuzeli njegovi sinovi Gao Cheng i Gao Yang. Godine 550. je Gao Yang prisilio caea Xiaojinga da mu preda prijestolje, što je označilo kraj države Istočni Wei i početak nove dinastije Sjeverni Qi. Novi car je oko godine 552. naredio da se bivši car Xiaojing otruje.

Izvori
------

* *Knjiga Weija*, vol. 12.
* *Historija Sjevernih dinastija*, vols. 5  Arhivirano 2008-02-26 na Wayback Machine-u, 13  Arhivirano 2005-11-25 na Wayback Machine-u.
* *Zizhi Tongjian*, vols. 156, 157, 158, 159, 160, 161, 162, 163, 164.

| Kineska carska porodica |
| --- |
| Prethodi:**Car Xiaowu od Sjevernog Weija** | **Car Xiaowu od Sjevernog Weija**534–550 | **Dinastija završena** |
| **car Kine (Sjeverna/Centralna)**534–550 | Slijedi:**Car Wenxuan od Sjevernog Qija** |
**Beachy Head** (prevedeno s engleskog: *Glava plaže*) je poznati završetak britanske obale u La Manchu. Koji se prostire kod Eastbourna u Grofoviji East Sussex.

Karakteristika
--------------

To je niz vapnenačkih klifova, kojim završavaju brda South Downsa.

Najviša točka Beachy Heada uzdiže se 162 metara iznad razine mora, to je najviši vapnenački britanski klif. 

Glavni razlog za popularnost Beachy Heada je prekrasan panoramski pogled koji se pruža s vrha klifa. Kad se okrene prema istoku vide se plaže i grad Eastbourne, a iza njega Pevensey i Hastings, a za izuzetno jasnih dana vidi se sve do rta Dungeness u Kentu, gotovo 65 km u daljinu.

Gledajući na zapad, može se vidjeti čak i dalje - do 112 km, - Brighton, i sve tamo do Chichestera u West Sussexu. Po vrlo jasnom danu mogu se vidjeti i konture Otoka Wight.

Južni klifovi su puno izloženiji velikim olujama sa jugozapada. Tu je erozija najveća, svojevremeno je postojala i izolirana grupa klifova zvana *Sedam Charlesa* (Seven Charleses), posljednjeg je progutalo more 1875.

Izvori
------

1. 1 2 3  „*Beachy Head*" (engleski). Encyclopædia Britannica. Pristupljeno 08. 12. 2016.
2. 1 2 3  „*Beachy Head* "(engleski). Eastbourne. Pristupljeno 08. 12. 2016.

Vanjske veze
------------

***Beachy Head*** na Wikimedijinoj ostavi

* *Beachy Head* na portalu Encyclopædia Britannica(`en`)
**Cantorov skup** je skup odvojenih točaka dužine koji se dobije konstantnim izbacivanjem srednje trećine svih preostalih segmenata. To je fraktal topološke dimenzije 0 (nula). Predstavio ga je njemački matematičar Georg Cantor 1883. godine.

Konstrukcija
------------

Uzmimo segment pravca u intervalu [0,1] te izuzmimo srednju trećinu bez krajnjih točaka (dakle, interval <1/3,2/3>). Sa svakim od preostala dva segmenta učinimo isto i nastavimo postupak s ostatkom. Točke koje ostanu nakon beskonačnog broja iteracija čine Cantorov skup. Zanimljivo je da je Cantorov skup ono što ostane od prvobitne crte Kochove krivulje.

prvih šest iteracija Cantorovog skupa (zajedno s nultom)

Sadržaj Cantorovog skupa
------------------------

Cantorov je skup sve što ostane nakon oduzimanja srednjih trećina, pa zbroj duljina svih segmenata možemo dobiti tako da zbrojimo duljine svih izuzetih segmenata i oduzmemo ga od duljine početne dužine. U prvoj smo iteraciji oduzeli 1/3 ukupne duljine, u drugoj još 2/9 itd. Zbroj tog geometrijskog niza je:

{\displaystyle {\frac {2^{n-1}}{3^{n}}}={\frac {1}{3}}+{\frac {2}{9}}+{\frac {4}{27}}+{\frac {8}{81}}+\cdots ={\frac {\frac {1}{3}}{1-{\frac {2}{3}}}}=1}.
Drugim riječima, izgleda da smo sve izbacili. Isti smo rezultat mogli dobiti i drugačije, zbrojimo li sve što smo ostavili:

{\displaystyle {\frac {2}{3}}\cdot {\frac {2}{3}}\cdot {\frac {2}{3}}\cdots =\left({\frac {2}{3}}\right)^{\infty }{\to }0}.
No, zaključiti da je Cantorov skup prazan nije ispravno. Dokaz tome je činjenica da smo uvijek ostavili krajnje točke skupa koji smo izbacivali. Dakle, ono što je ostalo su odvojene točke.

Višedimenzionalni Cantorovi skupovi
-----------------------------------

Cantorova prašina
Cantorov oblak
Višedimenzionalni analogoni Cantorovom skupu obično se nazivaju **Cantorova prašina**. Postupak za dvodimenzionalni analogon je sličan: jedinični se kvadrat podijeli na 9 jednakih kvadrata od kojih se izbaci pet kvadrata koji ne sadrže vrh početnog kvadrata (izbace se kvadrati u obliku znaka +). Postupak se ponovi s ostala četiri kvadrata i tako beskonačno puta. 

Trodimenzionalni se analogon naziva i Cantorov oblak. Kreće se od kocke koja se podijeli na 27 jednakih kocaka. Izostavi se 19 od njih koje ne sadrže vrhove kocke, odnosno ostavi se 8 kocaka koje sadrže dijelove triju stranica početne kocke. Postupak se ponovi s preostalim kockama.

Vidi još
--------

* Fraktali

***Cantorov skup*** na Wikimedijinoj ostavi